Protokol o podmienkach a spôsobe prijatia Bulharskej republiky a Rumunska do Európskej únie - Príloha VI:Zoznam uvedený v článku 20 protokolu: prechodné opatrenia Bulharsko - 10.Životné prostredie - A.Kvalita ovzdušia



Úradný vestník L 157 , 21/06/2005 S. 0118 - 0119



A. KVALITA OVZDUŠIA 1. 31994 L 0063: smernica Európskeho parlamentu a Rady 94/63/ES z 20. decembra 1994 o obmedzení emisií prchavých organických zlúčenín (POZ), ktoré vznikajú pri skladovaní benzínu a jeho distribúcii z distribučných skladov do čerpacích staníc (Ú. v. ES L 365, 31.12.1994, s. 24) zmenená a doplnená predpismi: - 32003 R 1882: nariadenie Európskeho parlamentu a Rady (ES) č. 1882/2003 z 29.9.2003 (Ú. v. EÚ L 284, 31.10.2003, s. 1). a) Odchylne od článku 3 a prílohy I k smernici 94/63/ES sa požiadavky na existujúce skladovacie zariadenia v distribučných skladoch v Bulharsku neuplatňujú: - do 31. decembra 2007 na skladovacie zariadenia v 6 distribučných skladoch s naloženým množstvom väčším ako 25000 ton/rok, ale menším alebo rovnajúcim sa 50000 ton/rok; - do 31. decembra 2009 na skladovacie zariadenia v 19 distribučných skladoch s naloženým množstvom menším alebo rovnajúcim sa 25000 ton/rok. b) Odchylne od článku 4 a prílohy II k smernici 94/63/ES sa požiadavky na plnenie a vyprázdňovanie existujúcich mobilných zásobníkov v distribučných skladoch v Bulharsku neuplatňujú: - do 31. decembra 2007 na 12 distribučných skladov s naloženým množstvom väčším ako 25000 ton/rok, ale menším alebo rovnajúcim sa 150000 ton/rok; - do 31. decembra 2009 na 29 distribučných skladov s naloženým množstvom menším alebo rovnajúcim sa 25000 ton/rok. c) Odchylne od článku 5 smernice 94/63/ES sa požiadavky na existujúce mobilné zásobníky v distribučných skladoch v Bulharsku neuplatňujú: - do 31. decembra 2007 na 50 automobilových cisterien; - do 31. decembra 2009 na ďalších 466 automobilových cisterien. d) Odchylne od článku 6 a prílohy III k smernici 94/63/ES sa požiadavky na plnenie existujúcich skladovacích zariadení na čerpacích staniciach v Bulharsku neuplatňujú: - do 31. decembra 2007 na 355 čerpacích staníc s naloženým množstvom väčším ako 500 m3/rok, ale menším alebo rovnajúcim sa 1000 m3/rok; - do 31. decembra 2009 na 653 čerpacích staníc s naloženým množstvom menším alebo rovnajúcim sa 500 m3/rok. 2. 31999 L 0032: Smernica Rady 1999/32/ES z 26. apríla 1999 o znížení obsahu síry v niektorých kvapalných palivách, ktorou sa mení a dopĺňa smernica 93/12/EHS (Ú. v. ES L 121, 11.5.1999, s. 13) zmenená a doplnená predpisom: - 32003 R 1882: nariadenie Európskeho parlamentu a Rady (ES) č. 1882/2003 z 29.9.2003 (Ú. v. EÚ L 284, 31.10.2003, s. 1). a) Odchylne od článku 3 ods. 1 smernice 1999/32/ES sa požiadavky na obsah síry v ťažkých vykurovacích olejoch v Bulharsku pre miestne využitie neuplatňujú do 31. decembra 2011. Počas tohto prechodného obdobia nesmie byť obsah síry väčší ako 3,00 % hmotnosti. b) Odchylne od článku 4 ods. 1 smernice 1999/32/ES sa požiadavky na obsah síry v plynových olejoch v Bulharsku pre miestne využitie neuplatňujú do 31. decembra 2009. Počas tohto prechodného obdobia nesmie byť obsah síry väčší ako 0,20 % hmotnosti. --------------------------------------------------